[{"text_idx": "#000000", "text": "Verda Sango 2 sukcese surscenigita"}, {"text_idx": "#000001", "text": "En subtegmentejo de danziger50 kolektig\u0302is la 12-an de aprilo je 15-a h vizitantoj de la dua Sango-festivalo c\u0302irkau\u0304 la aktoro Claus Utikal, kiu diss\u0302prucis sangokoloran farbon diskonigante frazojn pri vivo, arto kaj paso, dume la kantistino Christina Harslem akompanis la okazaj\u0302on per sirena kantado. La grupo iris tra la s\u0302tupara domo al la kelo, postlasante sangorug\u0302ajn spurojn. Tie dau\u0304ris la arta evento, dum kiu estis pentrita, miksita, formita bildo, kiu fine de la festivalo estu forbruligita sur la korto. Akompane la artisto deklaris siajn pensojn kaj sonis la bela hela voc\u0302o de la kantistino."}, {"text_idx": "#000003", "text": "La doktoro, ludita de la spektakla reg\u0302isoro Fritz Wollenberg, salutis la spektantojn en la salonego kiel pacientoj en sia sukurejo. Li akceptis iom nervozigite sed kun kreskanta intereso la klopodojn de la supera flegistino, prezentita de Wera Blanke, instrueti lin pri Esperanto kaj pri Esperanto-literaturo, por ke li estas preparita por kontakto kun verdsanguloj, tio signifas kun entuziasmaj Esperanto-parolantoj."}, {"text_idx": "#000004", "text": "Iom malfide li permesis, ke la verdsanga kantisto Kas\u0302i (Carsten Schnathorst el Hamburgo) kantas en la sukurejo, post kiam la supera flegistino jam estis deklamanta la poemon de Ossaka Kenji \u201eHo, juna sango!\u201c Tamen li g\u0302ojis, ke la vampiro, kiu ankau\u0306 devis esti kuracita, trankvilig\u0302is pro la muziko."}, {"text_idx": "#000005", "text": "La vampiro, korpigita de Peter Ku\u0308hnel, klare konfesis, ke li, kas\u0302ite kiel Esperanto-instruisto, celis al la verda sango de entuziasmaj Esperanto-lernantoj. Li tute ne komprenis la eksciton pro la malgranda murdo kaj la malmulteta sango elsuc\u0302ita dum la Esperanto-instruado. Ec\u0302 li ja regas la C\u0302e-metodon kaj demonstris tion al la publiko per rapid-kurso Esperanto, kiun la doktoro interrompis pro zorgo pri la sekureco de la pacientoj."}, {"text_idx": "#000007", "text": "La supera flegistino rakontas c\u0302i tiun satiran fabelon, por montri, ke ankau\u0306 c\u0302e la verdsanguloj ne c\u0302io okazas senkonflikte, kvankam s\u0302i fine akcentas, ke paco estas grava celo de la verdsanguloj."}, {"text_idx": "#000008", "text": "Tion konfirmas la navigatoro de tempomas\u0302ino Phila (Fila), malantau\u0306 kiu kas\u0302ig\u0302as la verkisto d-ro Philipp Sonntag, kiu raportas pri renkontig\u0302oj kun verdsangaj Esperanto parolantaj eksterteruloj, kiuj lau\u0306 li estis atingintaj tute novan nivelon de civilizo kaj pri kies apero en la sukurejo la doktoro devas preparig\u0302i. Pruve li citas mutaciulon."}, {"text_idx": "#000009", "text": "La stranga humuro de la spektaklo atingis la spektantojn, inter kiuj trovig\u0302is kelkaj Esperanto-parolantoj. Ulrich Wilke zorgis pri la projeciado de la germanlingva traduko de Esperanto-tekstoj al granda ekrano, pro kio por c\u0302iuj en la salonego c\u0302io estis komprenebla."}, {"text_idx": "#000010", "text": "Speciale fortan aplau\u0306don ricevis la kantisto kaj muzikisto c\u0302e la elektra klavaro, kiu prezentis siajn kantojn, sufic\u0302e konatajn en Esperanto-rondoj: \u201eTango de Esperantuj\u2018\u201c, \u201eRenkontig\u0302a kanto\u201c , \u201eAmu min!\u201c , \u201eVerda fabelo\u201c, \u201ePreg\u0302o de ang\u0302elo\u201c."}, {"text_idx": "#000011", "text": "Fine kun la prezentantoj dancis ankau\u0306 spektantoj lian \u201eEsperanto-Rock \u2018n\u2018 Roll\u201c."}]